ROZSUDOK SÚDU PRVÉHO STUPŇA (štvrtá komora)
z 8. februára 2007
Vec T‑318/04
Vladimír Bouček
proti
Komisii Európskych spoločenstiev
„Úradníci – Verejné výberové konanie – Nepripustenie na písomné skúšky – Oneskorené podanie prihlášky“
Predmet: Žaloba, ktorej predmetom je návrh na zrušenie rozhodnutia výberovej komisie verejného výberového konania EPSO/A/2/03, ktorým
sa žalobcovi zamietla účasť na písomných skúškach uvedeného výberového konania z dôvodu oneskoreného podania jeho úplného
spisu uchádzača
Rozhodnutie: Žaloba sa zamieta. Každý účastník konania znáša svoje vlastné trovy konania.
Abstrakt
1.      Úradníci – Výberové konanie – Organizácia – Podmienky pripustenia a postupy
(Služobný poriadok úradníkov, príloha III, články 2 a 5)
2.      Úradníci – Výberové konanie – Oznámenie o výberovom konaní
[Služobný poriadok úradníkov, príloha III, článok 1 ods. 1 písm. h) a článok 2]
1.      Neoznámenie uchádzačom výberového konania elektronickou poštou výsledkov ich predvýberových testov a výzvy na doplnenie ich
prihlášky nepredstavuje nezrovnalosť porušujúcu zásadu riadnej správy, pokiaľ dotknuté osoby boli dostatočne informované o tom,
že ich výsledky a výzva im budú oznámené prostredníctvom ich osobného spisu na internetovej stránke Európskeho úradu pre výber
pracovníkov (EPSO), ktorý sú povinní pravidelne kontrolovať, ako aj o lehote stanovenej pre toto oznámenie.
V tejto súvislosti lehota troch týždňov priznaná uchádzačom na to, aby sa im umožnilo oboznámiť sa s predmetnými informáciami
na stránke EPSO, ako aj na doplnenie a zaslanie ich prihlášky, sa nemôže považovať za nedostatočnú.
(pozri body 42, 46)
2.      Článok 1 ods. 1 písm. h) prílohy III služobného poriadku, podľa ktorého oznámenie o výberovom konaní musí uvádzať termín uzávierky
pre prihlášky, nevyžaduje, aby v tomto oznámení boli určené lehoty týkajúce sa zaslania prihlášky a dokladov dopĺňajúcich
prihlášku, pokiaľ ide výberové konanie, ktoré stanovuje zaslanie týchto dokumentov a overenie podmienok na pripustenie na
skúšky až po predvýberovej fáze. Tieto dokumenty majú totiž len doplniť prihlášku podanú v okamihu zápisu.
(pozri body 59 – 61)
Odkaz: Súd prvého stupňa, 26. októbra 2004, Falcone/Komisia, T‑207/02, Zb. VS s. I‑A‑305, II‑1393, bod 41